**หนึ่งนักเรียนหนึ่งความรู้ “One Child One Knowledge : One Child OK”**

**ชื่อผลงาน พัฒนาความสามารถจัดลำดับความคิดและจับใจความสำคัญเรื่องการอ่าน**

**ชื่อผู้เสนอผลงาน นางสาวอภิสรา ชูเจริญ**

**โรงเรียน โรงเรียนบ่อไร่วิทยาคม สำนักงานเขตพื้นที่การศึกษามัธยมศึกษาเขต ๑๗**

**กลุ่มสาระ กลุ่มสาระการเรียนรู้ภาษาไทย**

**๑. ความเป็นมา**

 ใจความสำคัญของเรื่อง คือข้อความที่เป็นแก่นของเรื่อง โดยจะมีเนื้อหาสำคัญที่สุดใจความเดียว แล้วมีเนื้อเรื่องอื่นมาประกอบหรือขยายใจความให้ชัดเจนมากขึ้น

 จากการอ่านจับใจความสำคัญนั้น ได้ค้นพบวิธีการอ่านจับใจความสำคัญที่สามารถให้ได้ใจความสำคัญของเรื่อง องค์ความรู้ และวิธีการที่เป็นกระบวนการในการอ่านจับใจความสำคัญ ที่สามารถพัฒนาความสามารถจัดลำดับความคิดและจับใจความสำคัญเรื่องการอ่านได้

**๒. จุดประสงค์และเป้าหมายของการดำเนินงาน**

 **๒.๑ จุดประสงค์ในการดำเนินงาน**

 เพื่อพัฒนาความสามารถจัดลำดับความคิดและจับใจความสำคัญเรื่องการอ่าน

 **๒.๒ เป้าหมายในการดำเนินงาน**

 สามารถจัดลำดับความคิดและจับใจความสำคัญเรื่องการอ่านได้อย่างเหมาะสมตามเนื้อเรื่องที่กำหนดให้

**๓. ขั้นตอนการดำเนินงาน**

๑. วิเคราะห์ชื่อเรื่อง หรือหัวข้อที่ได้รับ เพื่อกำหนดประเด็นที่อ่าน

 ๒. อ่านผ่าน ๆ โดยตลอด เพื่อให้รู้ว่าจุดใดเป็นจุดสำคัญของเรื่อง

 ๓. อ่านให้ละเอียด เพื่อทำความเข้าใจอย่างชัดเจน และพยายามตั้งคำถามกับตนเองว่าเรื่องนี้ใคร ทำอะไร ที่ไหนเมื่อไร อย่างไร ทำไม

 ๓. อ่านซ้ำตอนที่ไม่เข้าใจ และตรวจสอบความเข้าใจให้ถูกต้อง

 ๔. เรียบเรียงใจความสำคัญของเรื่องด้วยภาษาของตนเอง

**๔. ผลการดำเนินการ**

 ๑. สามารถเขียนจับใจความสำคัญ โดยมีเนื้อหาที่ถูกต้อง ตรงประเด็น ไม่วกวน

 ๒. มีองค์ความรู้เพิ่มขึ้นทุกครั้งจากการเขียนจับใจความสำคัญ เพราะต้องมีศึกษาข้อมูลทุกครั้งที่ได้รับการเขียนย่อความ

**๕. ปัจจัยความสำเร็จ**

 ๑. คุณครูผู้สอนวิชาภาษาไทยที่ให้โอกาสในการเขียนจับใจความสำคัญ

 ๒. ครอบครัวที่ให้กำลังใจทุกครั้งที่มีการแข่งขัน

 ๓. ตัวดิฉันที่มีความพยายามเขียนโดยหาวิธีต่าง ๆ ที่ทำให้ได้วิธีการใจความสำคัญครบถ้วน

**๖. บทเรียนที่ได้รับ**

 การทำงานเป็นระบบ สามารถจัดระบบความคิดของตนเองในการจับใจความสำคัญ ยังสามารถนำไปใช้ในการเขียนตอบคำถามจากข้อสอบในรายวิชาอื่น ๆ ได้

**๗. การเผยแพร่ / การได้รับการยอมรับ / รางวัลที่ได้รับ**

 ๗.๑ การเผยแพร่

 นำองค์ความรู้ที่ได้รับเป็นต้นแบบข้องการจับใจความสำคัญความภายในห้องเรียน

 ๗.๒ รางวัลที่ได้รับ

 ๑. รางวัลระดับเหรียญเงิน การเขียนย่อความความ โครงการแข่งขันทักษะภาษาไทยระดับเขตพื้นที่ พ.ศ. ๒๕๖๑

 ๒. รางวัลเหรียญเงิน การแข่งขันพิจารณ์วรรณกรรม ม.๔-๖ งานศิลปหัตถกรรมนักเรียน ปี ๒๕๖๑